Percheziții la Institutul de Fundeni. Există suspiciuni de fraudă cu medicamente foarte scumpe.
Procurorii au date conform cărora ar fi fost eliberate rețete fictive și astfel s-ar fi decontat sume foarte mari de bani. Acele medicamente nu ar mai fi ajuns la bolnavi. Dosarul vizează infracțiuni de înșelăciune, fraudă informatică, fals intelectual, substituire de produse.
Procurorii de la Parchetul de pe lângă Judecătoria Sectorului 2 fac, marți dimineața, percheziții la Institutul Clinic Fundeni.Anchetatorii fac verificări într-un dosar de fraudă cu medicamente pentru bolnavii de sfera gastro-intenstinală, au spus, pentru Aleph News, surse judiciare.Sunt cercetate fapte de înșelăciune, fraudă informatică și fals intelectual, care ar fi fost săvârșite în noiembrie 2020.Până la ora transmiterii acestei știri, nicio persoană nu are calitatea de suspect sau inculpat, iar urmărirea penală este "in rem".